Sarah Kay esinemas konverentsil TED 2011. aastal.
**Sarah Kay** (sündinud 1988 New Yorgis USA-s) on Ameerika Ühendriikide luuletaja. Teda tuntakse eelkõige suulise luule poolest, samuti on ta suulise luule kui innustusvahendi edendamisele pühendunud rühmituse Project V.O.I.C.E. rajaja ning üks juhte.

Elulugu
-------

Sarah Kay ema on Jaapani päritolu ameeriklane, isa Ameerika juut. Ta hakkas esitama luulet Bowery luuleklubis (Bowery Poetry Club) East Village'is Manhattanil 14-aastaselt ning liitus 2006. aastal klubi *poetry slam*'ide meeskonnaga. Tol aastal oli ta noorim võistleja USA üleriiklikul suulise luule võistlusel National Poetry Slam Austinis. 2007. aastal jõudis Kay teledebüüdini, kui esitas oma luuletuse "Käed" ("Hands") telekanali HBO sarjas "Def Poetry". Ta on esinenud paljudel üritustel, muuhulgas Lincolni Etenduskunstide Keskuses, Tribeca Filmifestivalil ja ÜROs, kus ta oli üks kutsutud esinejaist 2004. aasta maailma noorteraporti esitlusel. Ta on lõpetanud Browni Ülikooli.

2010. aasta mais esines Kay Acumen Fundi heategevusüritusel \*spark! New Yorgis.

3. märtsil 2011 esines Sarah Kay konverentsil TED Californias Long Beachis, ühena ettekannete seerias, mis kandis nime "Ilu, kujutlusvõime, võlu" ("Beauty, Imagination, Enchantment"). Ta kõneles enda kasvueast ning esitas luuletused "B" ja "Hiroshima". Selle ettekande salvestist näidati ka 2012. aastal konverentsil TEDx Tartu.[*viide?*]

Hiljuti esines Kay Nantucketi linnas Massachusettsis festivalil The Nantucket Project.

Publikatsioonid
---------------

Ehkki Kay tegeleb peamiselt suulise luulega, on ta avaldanud luuletusi ka ajakirjades, näiteks Foundling Review, DamselFly Press, ja kirjandusajakirjas decomP.

2011. aastal avaldas Kay õhukese kõvakaanelise raamatu "B", milles on samanimeline, 2007. aastal kirjutatud luuletus. Raamatu illustreeris Sophia Janowitz.

Viited
------

1. ↑  "Project V.O.I.C.E. - Home". Vaadatud 31.05.2010.
2. ↑  Interview on Radio Open Source, October 7, 2009. Retrieved 2010-06-01
3. ↑  Interview on Rowan Radio, WGLS 98.7, November 23, 2009. Retrieved 2010-06-01
4. ↑  Kaufman, Kara (20. aprill 2010). "Projecting Their V.O.I.C.E. - sarah kay & phil kaye spread the word". Post. Originaali arhiivikoopia seisuga 8. detsember 2015. Vaadatud 5. juuni 2010.
5. 1 2  "An Origin Story", kaysarahsera.com
6. ↑  Aptowicz, Cristin O'Keefe. (2008) *Words in Your Face: A Guided Tour Through Twenty Years of the New York City Poetry Slam.* "New York City Poetry Slam Teams from 1990 to 2007" page 369. Soft Skull Press, 288. ISBN 1-933368-82-9.
7. ↑  "Def Poetry: Sarah Kay". *HBO*. 22. veebruar 2007. Vaadatud 1.06.2010.
8. ↑  "Project V.O.I.C.E. - About Us". Originaali arhiivikoopia seisuga 9.01.2010. Vaadatud 31.05.2010.
9. ↑  "La Casita at Lincoln Center Out of Doors". 9. august 2009. Originaali arhiivikoopia seisuga 29.02.2012. Vaadatud 7.06.2010.
10. ↑  "Acumen Fund's \*spark! event". Originaali arhiivikoopia seisuga 23. märts 2012. Vaadatud 10. novembril 2012.
11. ↑  "TED2011: Sarah Kay". Originaali arhiivikoopia seisuga 25.09.2016. Vaadatud 5.03.2011.
12. ↑  Move Over, Boys. Sarah Kay Steals the Show
13. ↑  "decomP literary magazine". November 2009. Vaadatud 31.05.2010.
14. ↑  "DamselFly Press - A Myriad of Women's Voices". 13. oktoober 2009. Originaali arhiivikoopia seisuga 28.11.2007. Vaadatud 31.05.2010.
15. ↑  "Foundling Review". 4. september 2009. Originaali arhiivikoopia seisuga 21.02.2016. Vaadatud 31.05.2010.
16. ↑  "Sarah Kay's "B" at Amazon.com". Vaadatud 30.11.2011.

Välislingid
-----------

* Sarah Kay ametlik koduleht
* Project V.O.I.C.E.-i ametlik koduleht
* "If I Should Have a Daughter" Sarah Kay ettekanne konverentsil TED